
ŠAKIŲ RAJONO SAVIVALDYBĖS TARYBA

SPRENDIMAS

Dėl priešmokyklinio-ikimokyklinio ugdymo grupės PALUOBIŲ pagrindinėje mokykloje steigimo ir rajono savivaldybės VALDYBOS 2001 m. birželio 14 d. sprendimo Nr.130 PAKEITIMO
2012 m. kovo 29 d. Nr. T-114
Šakiai


Rajono savivaldybės  taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 4 d. ir 18 str. 1 d., Švietimo įstatymo (Žin., 1991, Nr. 23-593;  2011, Nr.38-1804) 44 str. 4 d. bei atsižvelgdama į Paluobių pagrindinės mokyklos direktoriaus 2012 m. kovo 7 d. prašymą Nr. 6, nusprendžia:
             1. Steigti nuo 2012 m. rugsėjo ​​1 d. Paluobių pagrindinėje mokykloje priešmokyklinio- ikimokyklinio ugdymo grupę, darbą pradedant 8.00 val. ir baigiant 14.00 val.

             2. Pakeisti rajono savivaldybės valdybos 2001 m. birželio 14 d. sprendimą Nr.130 „Dėl priešmokyklinio ugdymo klasių steigimo Kidulių, Paluobių, Slavikų dešimtmetėse, Lekėčių vidurinėje, Prancų pradinėje mokyklose ir Panovių vaikų darželyje“, išbraukiant žodį „Paluobių“. 

Meras                                                        

  Juozas Bertašius

